SA: Virus gee groot spronge | Die Vryburger
Sedert Vrydag toe 202 infeksie gevalle aangemeld was, het die koronavirus letterlik met groot spronge begin toe dit Saterdagmiddag reeds verby die 240 merk getel het.
Die owerheid se versekering dat alles onder beheer is en dat SA gereed is vir die krisis, word nou allerweë betwyfel deur deskundiges wat op hoogte is van die virus se verspreiding metodes.
Ingeligte bronne waarsku dat die 240 wat tans op rekord is, redelik vroeg Saterdagoggend bepaal is, en dat die werklike syfers aansienlik anders sou lyk teen die einde van Saterdag.
Die feit dat 38 nuwe infeksie gevalle binne 24 uur aangemeld is, bied rede tot ernstige kommer, en wil dit lyk asof die verspreiding nou besig is om handuit te ruk.